
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Prasības patērētāju informēšanai par transporta enerģijas veidu, sastāvu, transporta enerģijas salīdzināmajām cenām un to aprēķināšanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Noteikumu projekts ir izstrādāts, pamatojoties uz Transporta enerģijas likuma 7.panta sestās daļas 1. un 3.punktu un Informācijas atklātības likuma 10.panta sesto daļu.
Izstrādes pamatojums
ES dokuments
Apraksts
Eiropas Parlamenta un Padomes 1998.gada 13.oktobra Direktīvas 98/70/EK, kas attiecas uz benzīna un dīzeļdegvielas kvalitāti un ar ko groza Padomes Direktīvu 93/12/EEK (konsolidētā versija) nosacījumiem attiecībā uz patērētāju informēšanu par degvielu un tās saturu.
Izstrādes pamatojums
ES dokuments
Apraksts
Eiropas Parlamenta un Padomes 2023.gada 13.septembra regulas (ES) 2023/1804 par alternatīvo degvielu infrastruktūras ieviešanu un ar ko atceļ Direktīvu 2014/94/ES (turpmāk - Regula 2023/1804) 19.pants attiecībā uz informāciju lietotājiem nosacījumu īstenošanu par transporta enerģijas salīdzināmām cenām.
1.2. Mērķis
Mērķa apraksts
Ministru kabineta noteikumu projekts “Noteikumi par patērētāju informēšanu par transporta enerģijas veidu un sastāvu, un transporta enerģijas salīdzināmām cenām” (turpmāk – Noteikumu projekts), ir izstrādāts, lai vienā tiesību aktā iekļautu nosacījumus, kas attiecas uz patērētāju informēšanu par transporta enerģiju – informēšana par transporta enerģijas kvalitāti, par transporta enerģijas (degvielas) saturu, kā arī par transporta enerģijas cenu salīdzināmās vienībās.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Šobrīd nosacījumi par patērētāju informēšanu par transporta enerģijas veidu un sastāvu (Noteikumu projekta II. nodaļa) ir iekļauts vairākos Ministru kabineta noteikumos:
1) Ministru kabineta 2000.gada 26.septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” (turpmāk – Noteikumi Nr.332),
2) Ministru kabineta 2005.gada 18.oktobra Nr.772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību” (turpmāk – Noteikumi Nr.772).

2024.gada 25.jūlijā Saeimas Tautsaimniecības, agrārās, vides un reģionālās politikas komisijai izskatīšanai tika nodots likumprojekts "Transporta enerģijas likums", kas tika apstiprināts Ministru kabineta 2024.gada 25.jūnija sēdē (sēdes protokola 26 42. §). Minētajā likumprojektā ir iekļauti vispārīgi pienākumi attiecībā uz patērētāju informēšanu par transporta enerģiju. Ar minētā likuma spēkā stāšanos tiks atcelts Biodegvielas likums un tātad arī Noteikumi Nr. 772, kas ir izdoti uz Biodegvielas likuma pamata. Tāpat uz likuma deleģējuma pamata tiks izdoti jauni Ministru kabineta noteikumi, kas atcels Noteikumus Nr. 332. Līdz ar to ir saprotams, ka likuma"Transporta enerģijas likums" stāšanās spēkā rezultātā Noteikumi Nr. 332 un Noteikumi Nr. 772 zaudēs spēku, un spēku zaudēs arī tajos iekļautie nosacījumi attiecībā uz patērētāju informēšanu.
Problēmas un risinājumi
Problēmas apraksts
Lai gan nosacījumi attiecībā uz patērētāju informēšanu par transporta enerģijas veidu un sastāvu šobrīd ir iekļauti Latvijas tiesību aktos, tomēr ir nepieciešams šos nosacījumus aktualizēt un pielāgot esošajai situācijai. 
Vienlaikus nosacījumi attiecībā uz transporta enerģijas salīdzināmo cenu aprēķinu, informācijas par salīdzināmā cenām izvietošanu, kā arī par iespējamiem portāliem un tiešsaistes rīkiem Latvijas normatīvajā regulējumā nav noteikti vispār, tādējādi Latvijā nav ieviesta un netiek īstenota Regula 2023/1804 un Komisijas 2018.gada 17.maija regula (ES) 2018/732 par kopīgu metodoloģiju alternatīvu degvielu vienības cenu salīdzināšanai saskaņā ar Eiropas Parlamenta un Padomes Direktīvu 2014/94/ES (turpmāk – Regula 2018/732).
Risinājuma apraksts
Noteikumu projekts ir izstrādāts, lai vienkopus izteiktu visas prasības, kas degvielas piegādātājiem, uzlādes vai uzpildes staciju operatoriem ir noteikti attiecībā uz patērētāju informēšanu.

Noteikumu projekta II nodaļa
Noteikumu projekta II nodaļā ir iekļauti šobrīd Noteikumos Nr.332 un Noteikumos Nr.772 iekļautie nosacījumi attiecībā uz informēšanu par transporta enerģijas kvalitāti, saturu, piejaukumu īpatsvaru, metālu piedevām u.c. Ir arī noteikts, ka transporta enerģijas kvalitāti apliecinošs dokuments ir jāuzrāda patērētājam vai kompetentajai iestādei pēc to pieprasījuma. Šis dokuments būtu jāuzrāda gan patērētājam, ja viņš to pieprasa, jo patērētājam ir tiesības uzzināt izmantotās transporta enerģijas kvalitātes datus, kā arī kompetentajai iestādei, kas būtu Būvniecības valsts kontroles birojs, Patērētāju tiesību aizsardzības centrs, Valsts vides dienests vai Valsts ieņēmumu dienests.
Tāpat Noteikumu projektā ir iekļauti nosacījumi, kas papildina Ministru kabineta 2005.gada 30.augusta noteikumos Nr.662 “Akcīzes preču aprites kārtība” iekļautos nosacījumus attiecībā uz speciālās atļaujas (licences) izvietošanu, nosakot, ka tā ir jāizvieto arī transporta enerģijas uzglabāšanas vietā, kā arī nosakot, ka pēc pieprasījuma var uzrādīt ne tikai speciālās atļaujas (licences) oriģināls papīra formātā, bet arī elektroniskā dokumenta, kas parakstīts ar drošu elektronisko parakstu, formātā
Šajā nodaļā iekļauto pienākumu izpildi uzraudzīs Patērētāju tiesību aizsardzības centrs vienlaikus ar uzraudzības darbībām, kas veiktas likuma “Par bīstamo iekārtu tehnisko uzraudzību” ietvaros.

Noteikumu projekta III nodaļa
Noteikumu projekta III nodaļā iekļauti nosacījumi, kādā veidā tiek aprēķināta un patērētājiem darīta zināma informācija par transporta enerģijas cenām tādā veidā, kas būtu viegli salīdzināms, lai patērētājiem būtu iespēja izvērtēt dažādu transporta enerģijas veidu priekšrocības.
Regula 2018/732 tika pieņemta tikai 2018.gadā, vienlaikus šajā regulā iekļautā metodoloģija ir ļoti vienkāršota. Tāpat Regula 2023/1804 iekļauj atsauci uz minēto regulu, nemainot un nedetalizējot transporta enerģijas salīdzināmo cenu aprēķinu metodoloģiju.
Lai palīdzētu Eiropas Savienības dalībvalstīm īstenot Regulas 2018/732 prasības, Eiropas Komisija ir nodrošinājusi projekta “Programme Support Action (PSA): Assisting Member States in the implementation of a common methodology for alternative fuels unit price comparison in accordance with Directive 2014/94/EU “FPC4Consumers”” īstenošanu, kura ietvaros tika izstrādātas transporta enerģijas salīdzināmo cenu detalizētas vadlīnijas (https://op.europa.eu/en/publication-detail/-/publication/fb39725e-7007-11eb-9ac9-01aa75ed71a1/language-en) (turpmāk – Vadlīnijas). Tikai no Vadlīnijām ir skaidrs, kā cenas salīdzināmās vienībās būtu jāaprēķina un kādi dati tajos ir jāizmanto. Vadlīnijas ir iekļautas Noteikumu projekta pielikumā, un Noteikumu projektā ir noteikts, ka Vadlīnijas tiek publicētas arī Klimata un enerģētikas ministrijas tīmekļa vietnē, lai sabiedrībai un nozarei, kurai būs saistošs salīdzināmo cenu publicēšanas pienākums, ir iespējams iepazīties ar to, kā cenas salīdzināmās vienībās tiek aprēķinātas.
Noteikumu projekts paredz, ka salīdzināmo transporta enerģija cenu aprēķins tiek veikts Energoresursu informācijas sistēmā (turpmāk – ERIS), kuras izstrādi un aktualizāciju nodrošina Būvniecības valsts kontroles birojs (turpmāk - BVKB), kur ERIS tiks iekļautas visas aprēķiniem nepieciešamās formulas un tiks izveidota sasaiste ar Atvērto datu portālu transporta enerģijas salīdzināmo cenu operatīvai publicēšanai.

Salīdzināmo transporta enerģijas cenu aprēķins
Saskaņā ar Vadlīnijām, cenu salīdzināmās vienībās aprēķinam ir nepieciešams:
1) dati par reprezentatīvo transportlīdzekļu segmentu (biežāk reģistrētie transportlīdzekļi);
2) dati par minēto transportlīdzekļu transporta enerģijas patēriņu uz 100km;
3) dati par transporta enerģijas cenu.
Tādējādi minētajam aprēķinam būtu nepieciešami šādi dati no valsts akciju sabiedrības "Ceļu Satiksmes Drošības Direkcija" (turpmāk – CSDD), kas ir kompetentā iestāde transportlīdzekļu reģistrācijas jautājumos:
- no jauna reģistrēto – gan jauno, gan lietoto, vieglo transportlīdzekļu (vieglo automobiļu) skaits, kas ir 5 visbiežākie transportlīdzekļu modeļi, tai skaitā minēto modeļu variācijas, piemēram, Volkswagen Golf, Golf Plus, Golf Sportsvan, Golaf Variant) izmantotā transporta enerģijas veida dalījumā, piemēram, ja 5 visvairāk no jauna reģistrētie ar benzīnu darbināmie transportlīdzekļu veidi ir VW Golf, Toyota Corolla, Škoda Fabia un Toyota RAV4 – tad ir nepieciešams zināt, cik ir transportlīdzekļu skaits katrā no šiem transportlīdzekļu modeļiem (ar to variācijām).
- to transportlīdzekļu skaits katrā no minētajiem 5 populārākajiem modeļiem dalījumā pa Noteikumu projektā noteiktajiem transporta enerģijas veidiem, bet tikai tiem degvielas veidiem, kuru patēriņš Latvijā ir lielāks nekā 1% no kopējā patērētā degvielas veida, kur 2020.gadā tas būtu dīzeļdegviela, benzīns un sašķidrinātā naftas gāze kombinācijā ar benzīnu vai gāze kombinācijā ar benzīnu, kā arī tādiem transporta enerģijas veidiem kā tikai dabasgāze, tikai elektroenerģija (neieskaitot hibrīdauto) un tikai ūdeņradis.
- katra no 5 visbiežāk no jauna reģistrētajiem transportlīdzekļu veidiem katrā transportlīdzekļa klasē degvielas patēriņa rādītāji – litri vai kilogrami uz 100 kilometriem pēc Pasaulē Saskaņotās Vieglo Transportlīdzekļu Testēšanas Procedūras (WLTP) metodes, tiem transportlīdzekļiem, kuriem ir pieejami WLTP dati.
Iepriekšminētie dati no CSDD ir nepieciešami, lai noteiktu Latvijā tipisko tehniskajā kārtībā un no jauna reģistrēto  vieglo transportlīdzekļu (vieglo automobiļu) vidējo svērto degvielas patēriņu uz 100 km (pēc WLTP metode) vismaz vienam segmentam.

Ekonomikas ministrija līdz šim ir veikusi salīdzināmo transporta enerģijas cenu aprēķinu par 2022.gada trim ceturkšņiem (https://www.kem.gov.lv/lv/transporta-energijas-salidzinamas-cenas), attiecīgi pieprasot datus CSDD par transportlīdzekļiem un alternatīvās degvielas realizētājiem par to cenu. Minētā aprēķina veikšanā ir secināts, ka Latvijā nav racionāli aprēķināt salīdzināmās transporta enerģijas cenas vairākiem segmentiem, jo 2022.gadā jauno reģistrēto vieglo transportlīdzekļu (vieglo automobiļu) populārākie transportlīdzekļu modeļi parasti ir iekļaujamie vienā vai tikai 2 segmentos (mini un mazā (arī mazā apvidus un daudzfunkcionālā), kompaktā un vidējā (arī attiecīgā apvidus un daudzfunkcionālā), kā arī lielā, lielā apvidus un lielā daudzfunkcionālo transportlīdzekļu klase).
Tāpat tika secināts, ka lielākajai daļai Latvijā no jauna reģistrēto vieglo transportlīdzekļu (vieglo automobiļu) reģistrācijas laikā nav pieejami dati par to transporta enerģijas patēriņu uz 100 km pēc WLTP metodes, piemēram, no visiem no jauna 2022. gada 2. ceturkšņa reģistrētajiem transportlīdzekļiem, 96.8% no pirmo reizi reģistrētiem lietotiem vieglajiem automobiļiem nav WLTP patēriņa dati. Tomēr Noteikumu projekts tiek izstrādāts beztermiņa periodam un ir paredzams, ka nākamajos gados dati par no jauna reģistrēto transportlīdzekļu transporta enerģijas patēriņu (WLTP metode) būs pieejami arvien lielākā apjomā.

Noteikumu projekts paredz, ka CSDD minētos datus reizi gadā par iepriekšējo kalendāro gadu iesniegs ERIS, kur ERIS tālāk tiks aprēķināts vidējais svērtais degvielas patēriņš katram no transportlīdzekļu modeļiem un katram transporta enerģijas veidam. Iespēju robežās tiks nodrošināta ERIS sasaiste ar CSDD datubāzēm, lai ERIS minētie dati būtu pieejami bez papildus datu pieprasīšanas.

Saskaņā ar Vadlīnijām salīdzināmo transporta enerģijas cenu aprēķinā ir nepieciešami dati par transporta enerģijas vidējo mazumtirdzniecības cenu. Minētā informācija ERIS tiek iesniegta saskaņā ar Ministru kabineta 2023.gada 1.jūnija noteikumiem Nr. 262 “Kārtība, kādā komersanti sniedz informāciju par naftas produktu mazumtirdzniecības cenām”.
ERIS tiks izstrādāts tā, lai izmantotu informāciju par alternatīvās degvielas uzpildes vai uzlādes stacijām, kas ir pieejama Latvija Atvērto datu portālā, un par tajā piemēroto maksu par elektroenerģiju vienībā euro/kWh, bet, ja maksa par elektroenerģiju tiek piemērota vienībā euro/min (vai citu laika vienību), tad komersantam ERIS būs jāsniedz pārrēķinātie dati par maksu vienībā euro/kWh.
Saskaņā ar informāciju no Latvijas atvērto datu portāla šobrīd Latvijā ir 2 komersanti, kas galapatēriņam transportā publiskā uzpildes punktā realizē dabasgāzi, kas tiek izmantota kā transporta enerģija, kā arī 13 komersanti, kas publiskā uzlādes punktā tiek realizēta elektroenerģija, kas tiek izmantota kā transporta enerģija.
Tāpat salīdzināmo transporta enerģijas cenu aprēķinā tiks izmantoti Oficiālajā statistikas portālā pieejamie aktuālie dati par elektroenerģijas vidējās cenas mājsaimniecībām. 
Ņemot vērā iepriekšminētos datus ERIS aprēķinās arī salīdzināmās transporta enerģijas cenas katram transportlīdzekļu dalījumam katram transporta enerģijas veidam.

Salīdzināmo transporta enerģijas cenu publicēšana
Noteikumu projekts noteic, ka transporta enerģijas salīdzināmās cenas, kas tiktu aprēķinātas ERIS, tiktu publicētas Latvijas Atvērto datu portālā. Publiski pieejamā uzpildes punkta, publiski pieejamā alternatīvās degvielas uzpildes punkta un publiski pieejamā uzlādes punkta operatoram minētās cenas būs jāizvieto pie uzpildes vai uzlādes iekārtām vai jāuzglabā uzpildes / uzlādes vietās un/vai jāpublicē savā tīmekļa vietnē vai mobilajā lietotnē. Cenu publicēšana būtu jāveic šādi:
- cenas jāizvieto pie uzpildes vai uzlādes iekārtas;
- cenas jāpublicē tīmekļa vietnē vai mobilajā lietotnē.
Ja cenas tiek publicētas tīmekļa vietnē vai mobilajā lietotē, tad cenas var neizvietot pie uzpildes vai uzlādes iekārtas, bet tām ir jābūt pieejamām uzpildes vai uzlādes punktos, lai varētu uzrādīt patērētājam, ja tas to prasa t.i. salīdzināmās cenas var fiziski neizvietot pie uzlādes vai uzpildes iekārtām, bet tām ir jābūt uz vietas minētajos uzlādes vai uzpildes punktos. Noteikumu projektā ir noteikts, ka šis nosacījums neattiecas uz automātiskajām degvielas uzpildes stacijā vai autonomiem uzlādes punktiem.
Vienlaikus, ja uzpildes punkta (degvielas uzpildes stacijas) teritorijā darbojas dažādi fosilo degvielu uzpildes punkta, alternatīvās degvielas uzpildes punkta vai uzlādes punkta operatori, tad tāpat spēkā ir nosacījumi, ka katram šo punktu operatoram ir jānodrošina cenu izvietošana pie uzpildes vai uzlādes iekārtām vai jāpublicē savā tīmekļa vietnē vai mobilajā aplikācijā.

Regulas 2023/1804 preambulas 66.punkts skaidro salīdzināmo transporta enerģijas cenu publicēšanas nepieciešamību un būtību: "Vienkārša un viegli salīdzināma informācija par dažādu degvielu cenām varētu būt svarīga, lai patērētāji labāk varētu izvērtēt tirgū pieejamo atsevišķo degvielu relatīvās izmaksas. Tāpēc informācijas nolūkā visās attiecīgajās uzpildes stacijās būtu jāparāda konkrētu alternatīvo degvielu un tradicionālo degvielu vienības cenu salīdzinājums, kas izteikts kā “degvielas cena par 100 km”. Būtu skaidri jānorāda patērētājiem, ka šādi salīdzinājumi attiecas uz vidējām degvielas cenām dalībvalstī, kuras varētu atšķirties no faktiskajām cenām attiecīgajā uzpildes stacijā."
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Nav
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
visi uzņēmumi
Ietekmes apraksts
Noteikumu projekts pēc būtības neuzliek papildu slogu komersantiem, jo tiek precizēti spēkā esošie nosacījumi – Noteikumi Nr.332 un Noteikumi Nr.772. Komersantiem tiek precizēta tā informācija, kas viņiem ir uzlikta kā darāma pieejama patērētājiem ar spēkā esošajiem Ministru kabineta noteikumiem.
Noteikumu projekts noteic jaunus pienākumus, kā komersanti informē sabiedrību par salīdzināmām transporta enerģijas cenām - izvieto tās savā tīmekļvietnē vai aplikācijā vai izvieto degvielas uzpildes stacijās vai uzlādes punktos.
Nozare
Vairumtirdzniecība un mazumtirdzniecība; automobiļu un motociklu remonts, Transports un uzglabāšana
Nozaru ietekmes apraksts
Noteikumu projektā iekļautie nosacījumi attiecas uz komersantiem - degvielas uzpildes staciju, uzlādes punktu operatoriem, jo nosaka pienākumus sabiedrības informēšanas jomā.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru

	1
	2
	3
	4
	5
	6

	8

	1. Budžeta ieņēmumi
	87 093
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	87 093
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	87 093
	0
	0
	0
	0
	0
	0

	2.1. valsts pamatbudžets
	87 093
	0
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Noteikumu projekts paredz jaunus pienākumus salīdzināmo transporta enerģijas cenu aprēķinam un publicēšanai, kur procesu efektivizācijai un digitalizācijai tiek paredzēts IKT risinājuma izstrāde - Energoresursu informācijas sistēmas (ERIS) pilnveidošana un paplašināšana.
Noteikumu projekta III. nodaļā noteikto salīdzināmo transporta enerģijas cenu aprēķinam ERIS Būvniecības valsts kontroles birojam būs jāveic šāda papildu datu apstrāde:
- vidējā svērtā degvielas patēriņa aprēķins;
- transporta enerģijas svērtās aritmētiskās cenas (transporta enerģijas tilpuma vai enerģijas vienību) aprēķins;
- CSDD sniegto datu apstrāde.
Šo pienākumu veikšanai būs nepieciešams pilnveidot ERIS, tajā iekļaujot jaunu datu bloku gan aprēķinu veikšanai, gan citu datu turētāju datu apstrādei. Tāpat ERIS būs nepieciešams sasaistīt ar valsts a/s "Ceļu satiksmes drošības direkcijas", Ceļu statistikas pārvaldes datubāzēm, kā arī sasaistīt ar Latvijas Atvērto datu portālu.
Finansējums plānots (atkarībā no tā, kādā apjomā šeit minētajās budžeta programmās būs pieejams finansējums minētajām darbībām):
1) Klimata un enerģētikas ministrijas budžeta programmas „Emisijas kvotu izsoļu ieņēmumu instrumenti” (33.00.00) apakšprogrammas 33.01.00 "Emisijas kvotu izsolīšanas instrumenta administrācija", jo saskaņā ar likuma "Par piesārņojumu" 32.2 panta 44 daļas 3.punkta nosacījumiem, kas paredz, ka emisija kvotu izsolīšanas ieņēmumi ir izmantojami “3) Konvencijas un tās Kioto protokola saistību, kā arī citu starptautisko saistību izpildei siltumnīcefekta gāzu emisiju samazināšanas jomā”;
2) Klimata un enerģētikas ministrijas budžeta programmas 97.00.00 “Nozaru vadība un politikas plānošana” ņemot vērā Ministru kabineta 2023. gada 12.oktobra rīkojuma Nr.673 “Kompleksi pasākumi obligātā iepirkuma komponentes problemātikas risināšanai un elektroenerģijas tirgus attīstībai” 5.1.2. punktu.

Minētais finansējums tiks nodrošināts Klimata un enerģētikas ministrijai attiecīgajam gadam iezīmētā budžeta ietvaros.

	6.1. detalizēts ieņēmumu aprēķins
	Projekts šo jomu neskar.

	6.2. detalizēts izdevumu aprēķins
	Aktuālais ERIS izstrādes novērtējums, iekļaujot ERIS puses integrācijas izstrādi automatizētai CSDD/CSP datu saņemšanai:
	nosaukums
	cilvēkstundas
	euro (bez PVN)
	euro (ar PVN)

	1. Datu savākšana
	1755
	59670,0
	72200,7

	1.1. Degvielas mazumtirgotāji un elektroenerģijas tirgotāji iesniedz datus par TE cenu
	738
	25092,0
	30361,32

	1.2. CSDD iesniedz datus; līdz katra gada 5.janvārim
	675
	22950,0
	27769,5

	1.3. Datu paņemšana no CSP par elektroenerģijas vidējo cenu mājsaimniecībām
	342
	11628,0
	14069,88

	2. Aprēķins informācijas nodrošināšanai
	185
	6290,0
	7610,9

	3.Datu sagatavošana priekš Tableau
	177
	6018,0
	7281,78

	KOPĀ
	2117
	71978,00
	87093,38




	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	Projekts šo jomu neskar.



Cita informācija
Nav.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta noteikumi "Noteikumi par transporta enerģijas kvalitātes prasībām, atbilstības novērtēšanu un tirgus uzraudzību"
Pamatojums un apraksts
Ministru kabineta noteikumi noteiks:
1) kvalitātes rādītājus un prasības tirgū piedāvātajai transporta enerģijai, prasības tās ražošanai, pārstrādei, pārvietošanai, realizēšanai un atbilstības nodrošināšanai; transporta enerģijas, kas neatbilst noteiktām kvalitātes prasībām, atgriešanas, pārstrādes vai iznīcināšanas procedūru un prasības neatbilstošas transporta enerģijas pārstrādei vai iznīcināšanai;
Pēc būtības minētajos MK noteikumos tiks apvienoti šobrīd spēkā esošie MK noteikumi Nr.332 un MK noteikumi Nr.772 un tajā iekļautie nosacījumi, aktualizējot atsauces uz spēkā esošajiem standartiem (arī aizstājot spēku zaudējušus standartus ar aktuālajiem standartiem). Tāpat tiks noteikta procedūra gadījumiem, ja persona, kas veic transporta enerģijas apriti, vai BVKB konstatē, ka degviela neatbilst noteiktajām degvielas kvalitātes prasībām, un tiks noteikts, ka pārstrāde un iznīcināšana ir jāveic saskaņā ar akcīzes preču aprites kārtības regulējumu.
2) likumā noteikto kritēriju, prasību un pienākumu izpildes uzraudzības nodrošināšanas nosacījumus, tai skaitā nosaka transporta enerģijas tirgus uzraudzības kārtību.
Uzraudzība ietver noteikt konkrētus pienākumus degvielas piegādātājiem, noteikt šo pienākumu monitoringa nosacījumus, noteikt šo pienākumu izpildes pārbaudes kārtību, noteikt konkrētus un detalizētus nosacījumus gan minētajiem pienākumiem, gan to izpildei.
Šis vispārīgais deleģējums attiecas uz visā likumā noteikto nosacījumu uzraudzību, kur uzraudzības nosacījumi tiks iekļauti jaunajos MK noteikumos, kur tiks apvienoti MK noteikumi Nr.332 un MK noteikumi Nr.772.

Ar likumu "Transporta enerģijas likums" un šiem noteikumiem spēku zaudēs Noteikumi Nr. 332 un Noteikumi Nr. 772, kas šobrīd iekļauj arī nosacījumus patērētāju informēšanai.
Atbildīgā institūcija
Klimata un enerģētikas ministrija
4.2. Cita informācija
Nav
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
31998L0070
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 1998.gada 13.oktobra direktīva 98/70/EK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK
Apraksts
ar Noteikumu projektu tiek transponētas dažas Direktīvas Nr. 98/70/EK definīcijas. Tabulā iekļautā informācija attiecas uz Direktīvas 98/70/EK konsolidēto versiju, iekļaujot Eiropas Parlamenta un Padomes 2003.gada 3.marta direktīva 2003/17/EK, ar kuru groza Direktīvu 98/70/EK, kas attiecas uz benzīna un dīzeļdegvielas kvalitāti un Eiropas Parlamenta un Padomes 2009.gada 23.aprīļa Direktīvas 2009/30/EK, ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ Direktīvu 93/12/EEK nosacījumus.
ES tiesību akta CELEX numurs
32023R1804
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2023.gada 13.septembra regula (ES) 2023/1804 par alternatīvo degvielu infrastruktūras ieviešanu un ar ko atceļ Direktīvu 2014/94/ES
Apraksts
Noteikumu projekts īsteno vairākas Regulas 2023/1804 19.panta prasības
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
Nav
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 1998.gada 13.oktobra direktīva 98/70/EK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	4.panta 1.punkta 3.rindkopa
	5.2.apakšpunkts
	Pārņemtas pilnībā
	netiek paredzētas stingrākas prasības

	8.a panta 4. un 5.punkts
	4.4.apakšpunkts
	Pārņemtas pilnībā
	netiek paredzētas stingrākas prasības

	8.a panta 6.punkts
	5.punkts
	Pārņemtas pilnībā
	netiek paredzētas stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Projekts šo jomu neskar.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Projekts šo jomu neskar

	Cita informācija
	Nav.

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2023.gada 13.septembra regula (ES) 2023/1804 par alternatīvo degvielu infrastruktūras ieviešanu un ar ko atceļ Direktīvu 2014/94/ES

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	19.panta 3.punkts
	III nodaļa un pielikums
	Pārņemtas pilnībā
	netiek paredzētas stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Projekts šo jomu neskar.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Projekts šo jomu neskar.

	Cita informācija
	Nav.


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Būvniecības valsts kontroles birojs, Patērētāju tiesību aizsardzības centrs, VAS "Ceļu satiksmes drošības direkcija"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Tiek nodrošināta tiesību aktu portālā.
6.3. Sabiedrības līdzdalības rezultāti
Saskaņā ar MK 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu nozares pārstāvji tika aicināti līdzdarboties Noteikumu projekta komentēšanā un precizēšanā, rakstiski sniedzot viedokli par Noteikumu projektu sabiedriskās apspriedes laikā.
Noteikumu projekts tiek publicēts sabiedrības līdzdalībai tiesību aktu portālā.
Tiks publicēti pēc sabiedrības līdzdalības noslēgšanās.
6.4. Cita informācija
Cita informācija
Nav
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Būvniecības valsts kontroles birojs
VAS "Ceļu satiksmes drošības direkcija"
Patērētāju tiesību aizsardzības centrs
7.2. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Būvniecības valsts kontroles birojs
	palielinās
Vērtības nozīme:
	

	

	

	

	
	61 944 euro (ar pievienotās vērtības nodokli)

	VAS "Ceļu satiksmes drošības direkcija"
	neietekmē
	

	

	

	

	
	

	Patērētāju tiesību aizsardzības centrs
	palielinās
Vērtības nozīme:
	13,00
euro
	8,00
stundas
	20
uzlādes un uzpildes punkti
	1,0
reizi gadā
	2 080,00
	Administratīvās izmaksas patērētāju informēšanai noteikto nosacījumu izpildes uzraudzībai (ņemot vērā publiski pieejamo informāciju par šā brīža uzpildes un uzlādes punktu skaitu un plānoto skaitu).
Saskaņā ar Atvērto datu portālā pieejamo informāciju uz 2025.gada aprīli Latvijā bija 312 publiski pieejami uzlādes un CNG uzpildes punkti. Nav paredzams, ka visi šie punkti ir jāpārbauda katru gadu attiecībā uz informācijas izvietošanu, ņemot vērā arī nosacījumus par informācijas publicēšanu tīmekļa vietnē. Līdz ar to PTAC katru gadu varētu pārbaudīt tikai nelielu daļu no uzlādes un uzpildes punktiem, piemēram, 20 punktus.
Izmaksu aprēķinā par pamatu izmantots https://www.vid.gov.lv/lv/media/22569/download?attachment  242209 Vecākais EKSPERTS vidējā stundas tarifa likme.

	Kopā
	2 080,00
	


7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Būvniecības valsts kontroles birojam tiek noteikti jauni pienākumi attiecībā uz salīdzināmo transporta enerģijas cenu aprēķinu un datu publicēšanu internetā

	5. Tiks veikta iekšējo institūcijas procesu efektivizācija
	Jā
	tiks pilnveidota Energoresursu informācijas sistēma (IKT rīks) nepieciešamo aprēķinu automātiskai veikšanai

	6. Tiks veikta iekšējo institūcijas procesu digitalizācija
	Jā
	tiks pilnveidota Energoresursu informācijas sistēma (IKT rīks) nepieciešamo aprēķinu automātiskai veikšanai

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Nav
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Noteikumu projekts noteic informācijas publicēšanas internetā nosacījumus.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
tiks pilnveidota Energoresursu informācijas sistēma nepieciešamo aprēķinu veikšanai (tiks izstrādātas attiecīgās IKT funkcionalitātes).
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Jā
Apraksts
Noteikumu projekts veicina sabiedrības informētību par dažādām transporta enerģijas izmaksām uz 100km, kā rezultātā tiek popularizēta tādu transporta enerģijas veidu izmantošana, kas rada mazākas gaisa piesārņojošo vielu emisijas.
8.1.7. uz klimatneitralitāti
Vai projekts skar šo jomu?
Jā
Apraksts
Noteikumu projekts veicina sabiedrības informētību par dažādām transporta enerģijas izmaksām uz 100km, kā rezultātā tiek popularizēta tādu transporta enerģijas veidu izmantošana, kas rada mazākas siltumnīcefekta gāzu emisijas.
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Nav.

